Борис Младенов-Young
Дали си селски лекар прост…

chitanka.info

Дали си селски лекар прост,

в града на по-солиден пост

или началник на върха —

не чиниш пукната пара.

Отвред те дърпат нощ и ден

и ти си правно задължен,

да даваш здраве без пари,

че иначе те съд грози.

Разкарват те насам-натам,

откажеш ли — позор и срам,

а вземеш ли бакшиш, уви,

с професията се прости.

През всеки твой житейски миг

на обществото си длъжник,

но тъй като си беден ти,

днес никой те не сефери.

И там, навън, на всяка крачка

не само даваш по стотачка

за най-нищожната поправка,

но, о, жестока подигравка,

подмазваш се и се потиш

на две превит, в ръка с бакшиш!

София — България — 1987 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.